**211217**

**Иә, Исаның соңынан еру қиын**

 ***«Сол сияқты, сендердің ешқайсың да бар нәрсеңнен бас тартпай з Менің шәкіртім бола алмайсыңдар.»***

***(Лұқа 14:33)***

Мег есімді қыз, Ізгі Хабар таратушыға айналған бір танымал серфердің жазғы крест жорығында сөйлеген сөзін тыңдауға барғысы келді. Сол жерде, ол бәрін мұқият тыңдап, күнәларын мойындап, Исамен қарым-қатынас орнатуды шешті. Оның досы Эми бұған қатты қуанды! Исаның ізбасары Эми, Мегті қауымға шақырып, бірге Киелі кітапты оқуды ұсынды. Бірнеше апта өткен соң, Эмиге Мегтен мынандай хабарлама келді: «Бұл мен үшін тым үлкен міндеттеме. Мен бұл туралы бұдан былай сөйлескім келмейді».

Мег сияқты, басқа да көптеген адамдар осындай қорытындыға келеді. Киелі кітаптың Жохан кітабында 6 тарауда, Иса мәжілісханада тәлім беріп жатқанын естігеннен кейін: «Оның көптеген шәкірттері: «Мұны түсіну өте қиын. Оны қалай қабылдай алады?» деді. Ал Жохан: «Сол күннен бастап, шәкірттерінің көбі Исадан бас тартып, бұдан былай Оған ермейтін болды. », - дейді.

Исаның соңынан еру неліктен қиын? Джордан Стандридж: “Көп мәсіхшілер, мәсіхшілік өмірдің құнына таң қалады” деп жазады. Иса, Оның соңынан еру - жеке жайлылықтан, қаржылық қауіпсіздіктен және тіпті отбасылық гармониядан айырылуы мүмкін екенін түсіндірді. Иса ізбасарларын өз өмірлерін Оған тапсыру дегеннің не екенін түсінуге шақырып, оларға былай деді: «Кім айқышын арқалаған кісідей өз мүддесінен бас тартып, тіпті азапты өлімге дайын болып Менің соңымнан еріп жүрмесе, сол Менің шәкіртім бола алмайды. 28Сендердің біреуің бір мұнара салғысы келеді дейік. Сонда ол құрылысты аяқтауға қаражатының жетер-жетпесін білу үшін алдымен отыра қалып, кететін шығынды есептеп алады. 29Ол солай етпесе, іргетасын қалағаннан кейін бастаған ісін аяқтай алмас еді. Мұны көргендердің бәрі: 30«Мынаның құрылысты бастағанымен аяқтауына шамасы жетпеді, ә?!» — деп оны мазақтар еді.” (Лұқа 14:25, 28-30).

Бірақ, алдымен, шығынды есептеп алып, Исаның соңынан еруге: «иә» дейтіндерді берекелі өмір күтіп тұр.